වසර 11කට පසුව යාපනයේ කොඩිකාමම් - පේදුරුතුඩුව මාර්ගය ඊයේ (15) යළි කෙරිණි.ත්‍රස්තවාදී ගැටුම් හේතුවෙන් වසර ගණනාවක් වසා දමා තිබූ මේ මාර්ගය ආර්ථික සංවර්ධන ඇමැති බැසිල් රාජපක්ෂ මහතාගේ ප්‍රධානත්වයෙන් ජනතා අයිතියට පත් කෙරිණි.මේ මාර්ගය විවෘත කිරීම නිමිත්තෙන් යාපනය, වරනි ප්‍රදේශයේ ඊයේ (15) පැවති උත්සවයක් ඇමතූ රාජපක්ෂ මහතා සඳහන් කළේ දශක තුනක පමණ කාලයක් ශ්‍රී ලංකාවේ ආර්ථිකය පරිහානියට පත්වූ බවත් උතුරේ ජනතාව එයින් වැඩි වශයෙන් පීඩාවිඳී බවත්ය.සාමයේ නියම ප්‍රතිඵලය ලෙස සමෘද්ධිමත් ජනතාවක් රටේ සිටිය යුතු බව පෙන්වා දුන් ආර්ථික සංවර්ධන ඇමතිවරයා ජනාධිපති මහින්ද රාජපක්ෂ මහතාගේ බලාපොරොත්තුව ජාති ආගම් භේදයකින් තොරව රටේ සියලු දෙනාටම සාමය හා සමෘද්ධිය ළඟා කරදීම බවද සඳහන් කළේය.ජනාධිපති මහින්ද රාජපක්ෂ මහතා කෙරෙහි විශ්වාසය තැබූ මේ රටේ බහුතර ජනතාව තුනෙන් දෙකක බලයක් ලබාදුන් බව සිහිපත් කළ ඒ මහතා මේ මාර්ගය ජනතා අයිතියට පත් කළේද “මහින්ද චින්තනයට”අනුව යටිතල පහසුකම් සංවර්ධනය කර ජනතාවගේ ජීවන තත්ත්වය නංවාලීමට බව කීවේය.ඇතැම් පුද්ගලයන් මෙවැනි සංවර්ධන කටයුතු සිදුවෙනවා දකින්න කැමැති නැතැයි පෙන්වාදුන් ආර්ථික සංවර්ධන ඇමතිවරයා එවැනි පිරිස් උත්සාහ කරන්නේ ජනතාවගේ ගැටලු ඉදිරිපත් කර බලය ලබා ගැනීමට බවද පැවසීය.